**Төсөл**

 **БАТЛАВ.**

**БАРИЛГА, ХОТ БАЙГУУЛАЛТЫН ХУУЛЬ ЗҮЙН САЙД**

**САЙД Ц.БАЯРСАЙХАН Х.ТЭМҮҮЖИН**

**БАРИЛГЫН МАТЕРИАЛ , ХИЙЦ , БҮТЭЭЦ БА ЭДЭЛХҮҮНИЙ ЧАНАР, АЮУЛГҮЙ БАЙДЛЫН ТУХАЙ ХУУЛИЙН ТӨСЛИЙН ҮЗЭЛ БАРИМТЛАЛ**

**Нэг. Хуулийн төсөл боловсруулах болсон үндэслэл, шаардлага**

Монгол Улсын хэмжээнд бүтээн байгуулалтыг өрнүүлснээр хот төлөвлөлт, эрчим хүч, инженерийн дэд бүтэц, авто замын сүлжээг олон улсын жишигт хүргэх, хүн амын орон сууцны хангамжийг нэмэгдүүлэх,эмнэлэг, сургууль, цэцрлэгийн хүрэлцээгүй байдлыг шийдвэрлэх , иргэдийг ажлын байраар хангах замаар улсын хэмжээнд тулгараад байгаа эдийн засаг, нийгмийн бэрхшээлтэй асуудлуудыг цогцоор шийдэж, улс орны хөгжлийг жигд хангах, хүн амын эрүүл, аюулгүй орчинд амьдрах эрхийг нь ханган баталгаажуулах зорилгоор **“Шинэ бүтээн байгуулалт” дунд хугацааны зорилтот хөтөлбөр”-ийг** Монгол Улсын Их Хурлын 2010 оны 36 дугаар тогтоолоор баталсан. Тус хөтөлбөрт тусгагдсан зорилтот арга хэмжээнүүдийг хэрэгжүүлэхэд эхний ээлжинд хууль, эрх зүйн байдлыг боловсронгуй болгох, нэмэлт өөрчлөлт оруулах, шинэчлэн найруулахаар төлөвлөгдсөн хуулиудын нэг нь “Барилгын тухай” хууль юм. “Барилгын тухай” хуулийн шинэчлэн найруулах төслийг боловсруулсан ажлын хэсэг, гадаадын зөвлөхүүд “Барилгын тухай” хуулиас гадна “Барилгын материалын үйлдвэрийн зохицуулалт нь тусдаа хуулиар зохицуулагдах шаардлагатай бөгөөд “Барилгын тухай “ хуульд барилгын материал ашиглах тухай товч зохицуулалт тусгаж оруулна гэж үзсэн. Иймд “Барилгын материалын үйлдвэрийн зохицуулалтыг хуульчлахын тулд гадаад орнуудын тухайлбал ОХУ–ын “Барилгын материал, бүтээц, эдлэхүүний аюулгүй байдлын тухай Холбооны хуулийг судлаж орчуулан ишлэл болгосон болно.

**1.2.Хууль зүйн шаардлага:**

 Монгол Улсын Үндсэн хуулийн 16.2-т “*Монгол Улсын иргэн эрүүл, аюулгүй орчинд амьдрах, орчны бохирдол, байгалийн тэнцэл алдагдахаас хамгаалуулах эрхтэй*” гэж заасан байдаг. Түүнчлэн, Монгол улсын мянганы хөгжлийн зорилтод суурилсан үндэсний  хөгжлийн цогц бодлогын 5.2-т "*Орчин үеийн чанарын шаардлага бүхий барилга, шинэ нэр төрлийн барилгын материалын үйлдвэрлэл, нийтийн аж ахуйн салбарыг бий болгон хөгжүүлнэ*", 7.1-д "*Төрийн институциудийг чадавхжуулж, төрийн үйлчилгээг ил тод, хүртээмжтэй болгох эрх зүйн зохицуулалтыг боловсронгуй болгоно" болон 7.5-д "төрийн бүртгэл, мэдээллийн тогтолцоог шинэтгэж, бодитой, үнэмшилтэй цахим мэдээллийн тогтолцоо, сан байгуулна*" гэж тус тус заасан байна.

 Монгол Улсын Их Хурлын2010 оны 48-р тогтоолоор батлагдсан Монгол улсын Үндэсний Аюулгүй Байдлын Үзэл Баримтлалын 3.4.3-д "*Иргэдийн амьдрах, ажиллах орчны аюулгүй байдлыг хангах, гамшгийн эрсдэлийг бууруулах нь хүний аюулгүй байдлыг баталгаажуулах чухал үндэс болно*", мөн 3.4.3.6-д "*Барилга, барилгын материалын чанар, эрүүл ахуйн стандартыг олон улсын стандартын түвшинд нийцүүлж, чанарын хяналтыг мэргэжлийн холбоод, хөндлөнгийн хяналтын байгууллагаар хийлгэх тогтолцоонд шилжинэ. Амьдрах орчныг эрүүлжүүлэхэд иргэдийн үүрэг, хариуцлага, оролцоог нэмэгдүүлнэ*" гэж тус тус заасан байна.

* Монгол улсын Засгийн газрын 2012-2016 оны Үйл ажиллагааны хөтөлбөрийн 5 дах хэсэгт “Эрх чөлөөтэй Монгол хүн” зорилтод бүх зөвшөөрөл, лицензийн тоог эрс цөөлж, “Нэг цонх”-ны зарчмыг төрийн үйлчилгээнд нэвтрүүлэн, хариу өгөөгүй тохиолдолд зөвшөөрсөнд тооцох зарчмыг шинээр нэвтрүүлнэ гэж тус тус заасан бөгөөд барилгын салбарт буй зөвшөөрөл, лиценз авдаг олон шат дамжлагыг хамгийн энгийн хэлбэрт оруулна гэж заасан байна. Мөн тус хөтөлбөрийн "Ажилтай орлоготой Монгол хүн” гэсэн нэг дэх хэсэгт (i) *1.Үйлдвэржүүлэх чиглэлээр хэрэгжүүлэх бодлого:
 - Барилгын материалын үйлдвэрлэлийг хөгжүүлж , цемент, төмөр
 хийц, шил, дулаалгын материал зэрэг бүтээгдэхүүний хэрэгцээг дотоодын үйлдвэрлэлээр хангах бодлого баримтлах*;
* *Барилгын материал, хийц эдлэхүүний стандартыг олон улсын жишигт нийцүүлж шинэчлэн шинээр барих барилгын зураг төсөлд эрчим хүчний хэмнэлттэй, ашиглалтын зардал багатай шинэ нэр төрлийн материал үйлдвэрлэх, технологи дамжуулах, нутагшуулах шийдлүүдийг тусгах* зэрэг зорилтуудыг дэвшүүлсэн*.*
* *Му-ын Засгийн газрын 2012 оны 171 тоот тогтоолоор “Барилгын материалын үйлдвэрийг дэмжих хөтөлбөрийг баталсан .*
* *“Ашигт малтмалын тухай хуульд нэмэлт өөрчлөлт оруулах тухай “хуулийн*  *өөрчлөлтийн хүрээнд “Түгээмэл тархацтай ашигт малтмалын тухай “хуулийг шинээр боловсруулж батлуулах асуудлыг дэмжих*

Өнөөдөр барилгын материалын үйлдвэрийн үндсэн асуудлыг зохицуулж буй гол хууль болох “Барилгын тухай “хууль , “Стандарт, тохирлын үнэлгээний тухай” хууль, Жижиг дунд үйлдвэрийн тухай хуулиас гадна Монгол улсын Үндсэн хууль, Хөдөлмөрийн аюулгүй байдал, эрүүл ахуйн тухай болон Аж ахуйн үйл ажиллагааны тусгай зөвшөөрлийн тухай зэрэг шууд болон шууд бус хамааралтай хууль тогтоомжууд үйлчилж байна. Барилгын тухай хуулийг анх 1998 онд батлан мөрдүүлж, нийтдээ 3 удаа нэмэлт, өөрчлөлт оруулсан бөгөөд 2008 оны 2-р сарын 5-нд одоогийн Барилгын тухай хуулийн шинэчилсэн найруулгыг баталсан. Тус хуульд Барилгын материал, хийц эдэлхүүний талаар хэт ерөнхий заалтууд тусгагдсан байдаг.

 Одоогийн хүчин төгөлдөр үйлчилж буй **Барилгын тухай хууль** нь 7 бүлэг, 26 зүйлтэй бөгөөд хуулийн зорилтын хүрээнд барилга байгууламжийн зураг төсөл боловсруулах, барилгын материал үйлдвэрлэх, барилгын ажил гүйцэтгэх, барилга байгууламжийг ашиглах, барилгад техникийн хяналт тавих зэрэг харилцааг зохицуулахаар заасан. Гэвч хуулийн зорилтод тусгагдсан асуудал нь хуулийн үндсэн стандартын дагуу тус бүрдээ бүлэг болон задарч улмаар тухайн харилцааны хамрах хүрээ, тухайн харилцаанд оролцогчдын удирдлага болгох журам, харгалзан үзэх нөхцөл шалгуур, тэдгээрийг биелүүлэх журам, зөрчсөн тохиолдолд хүлээлгэх хариуцлагыг бүрэн хэмжээгээр оновчтой тусгаагүй ба хуульд материаллаг зохицуулалтыг тусгасан ч процессын шинж чанартай зохицуулалтыг дутуу орхигдуулсан байна. Барилгын материал үйлдвэрлэх үйл ажиллагааг тусгай зөвшөөрөлтэй эрхлэхээр заасан ч барилгын материалын үйлдвэрийн эрдэс түүхий эдийн хайгуул хийх, олборлох, боловсруулах үйлдвэр байгуулах техник эдийн засгийн үндэслэлийг боловсруулахаас эхлээд ашиглалтад хүлээлгэн өгөх хүртэлх үйл ажиллагааны нарийвчилсан зохицуулалтыг тусгаагүй, салбарын гол чухал асуудлуудыг зөвхөн дүрэм, журам, тогтоолоор зохицуулж байгаа нь учир дутагдалтай байна.

 Хууль тогтоомж зохицуулах харилцааг бүрэн хамарч чадахгүй, хийдэлтэй, зөрчилтэй, уялдаа холбоогүй байх нь тухайн салбарт ямарч шинэ бодлого, төлөвлөлт, зорилтуудыг дэвшүүллээ ч бүрэн хэрэгжихгүй байх сөрөг талтай, улмаар хуулийн хэрэгжилт хангалтгүй байх үндсэн шалтгаан болдог. Хуулийн зохицуулалт хангалтгүй байгаа нь барилгын салбарын үйл ажиллагааны практикт төрийн захиргааны ба орон нутгийн захиргааны байгууллага, тэдгээрийн албан тушаалтан, барилга байгууламжийг дэд бүтцээр хангагч байгууллага, мэргэжлийн хяналтын байгууллагууд нь тус бүрдээ тухайн асуудлаар өөр өөрийн дүрэм, журам батлуулан мөрдөж ажиллахад хүргэж байна. Түүнчлэн, барилгын салбарт буй олон төрлийн дүрэм, журмын заалтууд нь хуультай болон өөр хоорондоо уялдахгүй, холбогдох хууль тогтоомжтой нийцэхгүй байгаагаас барилгын бизнес эрхэлж байгаа иргэд, хуулийн этгээдүүдийн хувьд барилга угсралт, барилгын материал, хийц ба эдэлхүүний үйлдвэрлэл, импортын үйл ажиллагаа эрхлэхэд хүнд суртал, авилга, хээл хахууль, сонирхлын зөрчил гарах үндэслэл болж байна.

 Иймд, “Барилгын материал, хийц ба эдлэхүүний аюулгүй байдлын тухай хуулийг барилгын материалын салбарынүйлдвэрлоэнл үйлчилгээний үйл ажиллагаа, онцлогтой холбоотой харилцааг бүхэлд нь хамруулсан, барилгын материалын үйлдвэрийг шинээр байгуулах, бүтээгдэхүүн үйлдвэрлэх, борлуулах, импортын материалд хяналт тавих ажлыг эхлүүлэх, жигдрүүлэх, хүч чадлаа бүрэн эзэмших хүртэлх процессын, үе шатны хяналт, оролцогч, харилцагч талуудын хүлээх эрх үүрэг, төрийн байгууллагын эрх хэмжээтэй нь хамт цогцоор нь уялдан зохицуулсан заалтуудаар баяжуулсан хуулийг шинээр бий болгох шаардлагатай байгаа юм.

**1.2.Практик шаардлага:**

***Барилгын салбарын бодлогыг өөрчлөх.*** Монгол Улс 1990 оноос хойш зах зээлийн эдийн засгийн тогтолцоонд шилжсэнээр бизнесийн салбар өөрийгөө хөгжүүлэх, өрсөлдөөнтэй байх, түүнийхээ хэрээр тухайн салбар хөгждөг тогтолцоо хэрэгжиж эхэлсэн. Энэ шинэчлэл барилгын салбар, түүний дотор барилгын материл, хийц ба эдэлхүүний үйлдвэрлэл, импортын эрчимтэй хөгжил, олон өөрчлөлтийг бий болгосон. Тухайлбал, зах зээлийн орчноо дагаад маш олон хувийн барилга угсралтын компаниуд , барилгын материал, хийц ба эдэлхүүний үйлдвэрлэл, импорт эрхлэх үйл ажиллагаа явагдаж, энэ салбарт ажиллагсдын тоо өсч, хөрөнгө оруулалтын хэмжээ нэмэгдэж, эрчим хүчний хэмнэлттэй, хэрэглэхэд хялбар, хямд өртөгтэй шинэ техник, технологи дамжуулалт хурдацтайгаар нэвтэрч байна. Гэвч Монгол Улс өнгөрсөн 70 гаруй жилийн хугацаанд хуучнаар ЗХУ-ын болон ЭЗХТЗ-ийн орнуудын стандартаар материал, хийц бүтээцээ үйлдвэрлэж ирсэн бөгөөд төр нь барилгын салбарын бүхий л үйл ажиллагаанд хяналт тавьдаг, тусгай зөвшөөрөл олгодог тогтолцоогоор дамжуулан өөр дээрээ хариуцлагыг нь хүлээдэг социалист маягийн үйл ажиллагааны менежментээсээ зарим талаар салж чадаагүй байна. Өөрөөр хэлбэл төрийн бодлого маань шинэчлэгдэж байгаа барилгын салбарын үйл ажиллагаанаас хоцорсон байна. Иймээс барилгын салбарын өөрчлөлтийг тогтолцооны хувьд эргэн харж, төрийн бодлогын хэмжээнд өөрчлөх шаардлага бий болоод байна. Барилгын материал, хийц ба эдэлхүүний үйлдвэрлэл, импортын материалын чанар аюулгүй байдлын техникийн асуудлыг норматив техникийн баримт бичигт тусган, үйл ажиллагааны үе шат бүрт зайлшгүй мөрдөгдөх, түүнийг баталгаажуулах, хэрэгжүүлэх асуудлыг энэхүү хуульд тодорхой заах нь салбарын гол үндсэн бодлогын нэг юм.

***Барилгын салбарын үйл ажиллагааг Монгол Улсын байгаль цаг уурын онцлог, амьсгал, газар зүйн байршилтай нь уялдуулан зохион байгуулах***. Монгол Улс нь газар хөдлөлтийн идэвхтэй бүс нутагт оршдог, эрс тэс уур амьсгалтай нөхцөл нь барилга байгууламж, түүнийг бүтээж буй барилгын материал, хийц ба эдэлхүүний үйлдвэрлэл, импортын материалын чанар аюулгүй байдалд онцгой анхаарах, барилгын ажлыг улирлын хамааралтай нөхцөл байдалд уялдуулан зохион байгуулах шаардлага тулгардаг. Энэхүү асуудлыг норматив техникийн баримт бичигт тодорхой тусган боловсруулж, баталгаажуулалт, хэрэгжилтийг хангуулах талаар зохицуулалтыг хуульд тодорхой заах нь салбарын гол үндсэн бодлогын нэг юм.

 ***Хариуцлагагүй байдал, хүнд суртал, авилга дагуулсан барилгын салбарыг өөрчлөн шинэчлэх.*** Манай улс Дэлхийн банкны судалгаагаар[[1]](#footnote-1) бизнес эрхлэх таатай орчинг бүрдүүлээгүй, бизнес эрхлэгчдийг хангалттай дэмждэггүй, барилгын салбарт үйл ажиллагаа эрхлэхэд төрөөс зөвшөөрөл авах шат дамжлага, хүнд суртал ихтэй гэж орны тоонд орсон байна. Монгол Улс барилгын зөвшөөрөл авах үзүүлэлтээр дэлхийн 185 орноос 121-р байрт, Зүүн Ази, Номхон Далайн бүсийн 24 орноос энэ үзүүлэлтээр 21 дүгээр байрт тус тус орж байгаа нь барилгын зөвшөөрөл олгох асуудлаа нарийвчлан үзэж, өөрчлөх шаардлагатайг илэрхийлж байна.

Барилгын материал, хийц ба эдэлхүүний үйлдвэрлэл нь одоогийн хүчин төгөлдөр мөрдөгдөж буй “Барилгын тухай” хууль, “Стандарт тохирлын үнэлгээний тухай”, Жижиг дунд үйлдвэрийн тухай” хуулиуд бусад дүрэм, журамд зааснаар барилга, барилгын материалын үйлдвэрлэлийн салбарт маш олон тооны, шат дамжлага дамжсаны дараа тусгай зөвшөөрөл авах бөгөөд тусгай зөвшөөрөл авсан барилгын материал үйлдвэрлэгч компани аливаа байдлаар хууль зөрчсөн, зөвшөөрөлгүйгээр барилгын материал, хийц, бүтээц үйлдвэрлэсэн тохиолдолд оногдуулах хариуцлагыг тусгасан тодорхой заалт хуулинд байхгүй, зөвхөн статистик, мэдээ, судалгаа авах, мэдээ, тайланг өгөхгүй тохиолдолд л тусгай зөвшөөрлийг цуцлахаар заасан байна. Түүнчлэн олон төрлийн зөвшөөрлүүд нь иргэдийг ихээр чирэгдүүлэх, олгодог төрийн байгууллага, албан тушаалтнуудын зүгээс хүнд суртал, авилгалын асуудлыг бий болгодог. Цаашлаад сүүлийн жилүүдэд барилгын үйл ажиллагаатай холбоотой хариуцлагагүй байдлаас шалтгаалж олон иргэд хохирч, түүнийг даган барилгын материал, хийц, бүтээцийн үйлдвэрлэл, импортын үйл ажиллагаа эрхэлдэг байгууллага, хувь хүмүүстэй холбоотой гомдол, маргаан ихээр гарах болсон. Нөгөөтэйгүүр, барилгын ажил улирлын чанартай явагддаг манай улсын хувьд энэхүү олон тусгай зөвшөөрлийг авах гэж цаг хугацаа алдах, барилгын хөрөнгө оруулалт буурах, үргүй зардал гарах зэрэг асуудал тулгарч, барилгын компаниудын бизнесийн үйл ажиллагаанд муугаар нөлөөлдөг. Эдгээр асуудлыг бодлогын хэмжээнд өөрчлөх нь тулгамдсан асуудал болоод байна.

Энэ байдлыг харгалзан төр хувийн хэвшлийн түншлэлийн зарчмаар төрийн зарим үүрэг фүнкцийг гэрээний үндсэн дээр төрийн бус мэргэжлийн холбоодод шилжүүлэх төрийн бодлогыг БХБЯ хэрэгжүүлж Барлгын салбарын төрийн бус мэргэжлийн холбоод нэгдсэн зохион байгуулалтад орж, Барилгын хөгжлийн үндэсний

нэгдсэн төв байгуулан түүгээр дамжуулан салбар эрхэлсэн төрийн байгууллагатай харьцаж, хамтран ажиллах, санаачлагыг тууштай дэмжсэний үндсэн дээр Барилгын материалын үйлдвэрлэл эрхлэх тусгай зөвшөөрлийг олгох асуддлыг шийдвэрлэн амьдралд хэрэгжүүлсэн нь бизнес эрхлэгчдийн талархлыг хүлээж байна. Дээр дурдсан хууль зүйн үндэслэл болон нийгмийн, эдийн засгийн практик шаардлага нь Барилгын материал, хийц ба эдэлхүүний чанар аюулгүй байдлын тухай “ хуулийн шинэчилсэн найруулгын төслийг боловсруулах үндсэн нөхцлүүдийг бүрдүүлж байгаа юм.

 **Хоёр.Хуулийн төслийн ерөнхий бүтэц, зохицуулах харилцаа, хамрах хүрээ**

 Энэ хуулийн төслөөр барилгын материал, хийц ба эдэлхүүний үйлдвэрлэлийн нэр төрөл ангиллын дагуу үйлдвэрлэл импорт эрхлэх , бүтээгдэхүүний нэр төрлөөр нь тохирлын баталгаажуулалын үндсэн дээр тусгай зөвшөөрлийг олгох, түүнд хяналт тавих, үйлдвэрийг ашиглалтад хүлээн авах, барилгын материалын үйлдвэрлэлийн мэргэжлийн оролцогчд, ажиллагсадын эрх үүргийг тогтоох, мэргэжилтний зэрэг дэвийн дагуу мэргэшлийн гэрчилгээ олгох, аж ахуйн нэгжийг бүртгэх, “Барилгын материал, хийц, бүтээцийн чанар аюулгүй байдлын тухай” хууль тогтоомж зөрчигчдөд хариуцлага тооцох болон эдгээртэй холбогдон бий болох бусад харилцааг зохицуулах болно.

 **Хуулийн төсөл нь бүтцийн хувьд 17 зүйлтэй байхаар тооцсон.**

**Хуулийн төслийн нэгдүгээр зүйлд:Энэ** хуулийн зорилгыг тодорхойлно.

 **Хуулийн төслийн хоёрдугаар зүйлд:** Хуулийн талаархи үндсэн ойлголтыг “Барилгын тухай “хууль , “Стандарт , тохирлын үнэлгээний тухай” хууль , Жижиг дунд үйлдвэрийн тухай хуулиас гадна Монгол улсын Үндсэн хууль, Хөдөлмөрийн аюулгүй байдал, эрүүл ахуйн тухай болон Аж ахуйн үйл ажиллагааны тусгай зөвшөөрлийн тухай зэрэг шууд болон шууд бус хамааралтай хууль тогтоомжуудтай уялдуулж Хуулийн талаархи үндсэн ойлголтыг тусгана.

 **Хуулийн төслийн гуравдугаар зүйлд:**  Энэхүү хуулийн хэрэглэх хүрээг тусгана.

 **Хуулийн төслийн дөрөвдүгээр зүйлд:**  Энэхүү хуулиар техникийн зохицуулалт хийгдэх овьектуудын адилтгал хийх журмыг тусгана.

 **Хуулийн төслийн тавдугаар зүйлд** энэхүү хуулийн шаардлагаар барилгын материал, хийц ба бүтээгдэхүүний тохирлыг хангах зарчмуудыг тусгана.

 **Хуулийн төслийн Зургадугаар зүйлд** барилгын материал, хийц ба эдлэхүүн, тэрчлэн эрчим хүчний хэмнэлт аюулгүй байдлыг хангах ерөнхий шаарлагыг .тусгана

 **Хуулийн төслийн долоодугаар зүйлд:** барилгын материйл, хийц ба эдэлхүүний үйлдвэрлэл , хадгалалт, тээвэрлэлтийн аюулгүй байдлын шаардлагыг тусгана.

 **Хуулийн төслийн наймдугаар зүйлд:**  барилгын материйл, хийц ба эдэлхүүний

сав баглаа боодолд тавих ерөнхий шаардлагыг тусгана.

 **Хуулийн төслийн Есдүгээр зүйлд:** барилгын материал, хийц ба эдэлхүүний хаяг, шошго, техникийн үзүүлэлтүүдийн мэдээлэл ба хэрэглэгчдийг төөрөгдөлд оруулах үйлдээс урьдчилан сэргийлэх шаардлагыг тусгана.

 **Хуулийн төслийн Аравдугаар зүйлд :**барилгын материйл, хийц ба эдэлхүүн, тэдгээрийн үндсэн түүхий эд, нэмэлт материалын ангшилал, боловсруулалт, үйлдвэрлэлийн үйл явц, хадгалалт ба тээвэрлэлтийн нөхцлийг энэ хуулийн шаардлагын тохирлыг үнэлэх байдлыг тусгана.

 **Хуулийн төслийн Арван нэгдүгээр зүйлд:** Энэхүү хуулийн шаардлагаар барилгын материал , бүтээц ба эдэлхүүнд заавал хийгдэх тохирлын баталгаажуулалтын тухай тусгана.

 **Хуулийн төслийн Арван хоёрдугаар зүйлд:**Энэхүү хуулийн шаардлагаар

хийгдэх барилгын материал , бүтээц ба эдэлхүүний тохирлын үнэлгээний тухай

тусгана.

 **Хуулийн төслийн Арван гуравдугаар зүйлд**: барилгын материал , бүтээц ба эдэлхүүнд заавал хийгдэх чанарын баталгаажуулалт явуулах журамыг тусгана.

 **Хуулийн төслийн Арван дөрөвдүгээр зүйлд:** Бартилгын шинэ материал, бүтээц ба эдэлхүүний барилгад хэрэглэх тохирлын баталгааг тусгаж өгнө.

 **Хуулийн төслийн Арван тавдугаар зүйлд:** Энэхүү хуулийн шаардлагын хэргжилтэнд тавих улсын хяналт ыг тусгана.

 **Хуулийн төслийн Арван зургаадугаар зүйлд: Энэхү хуулийн ш**илжилтийн журмыг тусгаж өгнө.

 **Хуулийн төслийн Арвандолоодугээр зүйлд**: Энэхүү хуулийн хүчинтэй болж үйлчлэх хугацаа .

 **Гурав.Харьцуулсан судалгаа, гадаад орнуудын туршлага болон**

 **барилгын салбарын мэргэжилтнүүдийн санал, зөвлөмж**

 Ажлын хэсгийн зүгээс ОХУ, БНХАУ болон Европын холбооны зарим орнуудын барилгын салбарын хууль тогтоомж, эрх зүйн зохицуулалтын талаарх харьцуулсан судалгааг хийж, эдгээр хууль, эрх зүйн зохицуулалтыг хуулийн төсөлдөө тусган ажилласан болно.

 Үүнээс гадна Монгол улсын барилгын салбарын үе үеийн мэргэжилтэн, инженер, техникийн ажилтнууд, эрдэмтэн зөвлөхүүд, мэргэжлийн холбоод тус салбарт ажиллаж, хөдөлмөрлөж буй хувь хүмүүс, үйлдвэрлэл, бизнес эрхлэгч компани, хуулийн этгээдүүдийн санал, зөвлөмжийг авч ажилласан.

 **Дөрөв. Хуулийг хэрэгжүүлснээр гарах үр дүн, ач холбогдол**

-“Барилгын материал, бүтээц ба эдэлхүүний чанар аюулгүй байдлын тухай “хуулийн төсөл батлагдсанаар нийгэм, эдийн засагт аливаа сөрөг үр дагавар үүсэхгүй бөгөөд Монгол улсын иргэний үндсэн хуулиар тогтоосон эрүүл, аюулгүй орчин амьдрах эрхийн хууль эрх зүйн баталгааг бэжүүлэхэд зохих үүрэг гүйцэтгэнэ.

- Хуулийн төсөл батлагдсанаар, үндэсний аюулгүй байдлын үзэл баримтлалд тодорхойлсон иргэдийн амьдрах, ажиллах орчны аюулгүй байдлыг хангах, гамшгийн эрсдэлийг бууруулах замаар хүний аюулгүй байдлыг баталгаажуулах болон мянганы хөгжлийн зорилтод тусгасан төрийн институциудийг чадавхжуулж, төрийн үйлчилгээг ил тод, хүртээмжтэй болгох эрх зүйн зохицуулалтыг бүрдүүлэх боломж бүрдэнэ.

 -Одоогийн барилгын материалын үйлдвэрлэл эрхлэгчдэд олгодог “тусгай зөвшөөрөл”-ийг барилгын материалын үйлдвэрийн ангилалд нийцүүлэн тухайн үйлдвэрлэлийн порцессийг жигдэрсэн нөхцөлд авах нөхцөлтэйгээр олгож байна.

**-Тусгай зөвшөөрөл олгох асуудлыг одоо гэрээгээр гүйцэтгэж эхлээд байгаа төрийн бус байгууллага хуульд заасан хугацаанд нэг цонхны шуурхай үйлчилгээг үзүүлэх процессжуулсан зохицуулалтаар дамжуулан барилгын салбар дах төрийн болон хувийн хэвшлийн тус бүрийн хариуцлага, чиг үүргийг тодорхой болгох томоохон үр дүнг бий болгон нэг талаас төрийн хүнд суртлыг бууруулж, зөвшөөрөл хүсэгчдийн хувьд цаг алдалгүй тусгай зөвшөөрлийнхээ асуудлыг шийдвэрлүүлэх боломжтой болж байгаа юм.**

**-Хуулийн төсөл батлагдсанаар барилгын материалын үйлдвэрлэлд дагаж мөрдөх ёстой боловч практикт хэрэгждэггүй 700 гаруй стандартад мониторинг хийж техник, технологийн шинэчлэлт, бүтээгдэхүүний нэр төрөлд нийцүүлэн барилгын материалын бие даасан үйлдвэрлэл, барилгын талбай дээрхи үйлдвэрлэл тэдгээрийн уялдаа, харилцааг иж бүрнээр зохицуулснаар барилга угсралт, барилгын материалын үйлдвэрийн бүтээгдэхүүний чанар, аюулгүй байдал сайжирна.**

-“Барилгын материал, бүтээц ба эдэлхүүний чанар, аюулгүй байдлын тухай” хууль батлагдаж, барилгын материалын үйлдвэрлэл эрхлэх тусгай зөвшөөрөл олгох шат дамжлага, хянан шийдвэрлэх хугацааг бууруулж, ил тод болгосноор барилгын материалын үйлдвэрийн салбар дахь хариуцлагын тогтолцоо тодорхой болж, нэг цонхны үйлчилгээг нэвтрүүлснээр хүнд суртал байхгүй болж, барилгын материалын үйлдвэрийн салбарт оруулах гадаад дотоодын хөрөнгө оруулалт, технологи дамжуулалт, Ноу Хау нэвтрэлт нэмэгдэн, тэр хэмжээгээр хот байгуулалтын хөгжилд томоохон хувь нэмэр оруулна.

-“Барилгын материал, бүтээц ба эдэлхүүний чанар хаюулгүй байдлын тухай“ хуулийн төсөл батлагдсанаар барилгын материалын үйлдвэрийн зөвшөөрөл авахтай холбоотой процессын заалтуудыг нарийвчлан тусгах, хуулийн агуулга, бүтцийг сайжруулах, логик дараалалтай болгох, барилгын салбарын мэргэжилтнүүдийн талаарх нэгдсэн тодорхой зохицуулалтыг бий болгох, барилгын салбарын хууль, дүрэм, журмуудын уялдаа холбоог шинэчлэх талаар олон ач холбогдол, эерэг үр дагаврыг бий болгоно.

 **Тав.** **Хуулийн төсөлтэй холбогдуулан цаашид шинээр боловсруулах буюу нэмэлт, өөрчлөлт оруулах, хүчингүй болгох хуулийн төсөл, бусад эрх**

 **зүйн актуудын талаар**

 “Барилгын материал, бүтээц ба эдэлхүүний чанар аюулгүй байдлын тухай“ хуулийн төсөл нь Монгол Улсын Үндсэн хуулийн агуулгатай бүрэн нийцсэн бөгөөд бусад хууль тогтоомжтой зөрчилдөхгүй. Хуулийн төслийн ажлын хүрээнд одоо үйлчилж буй барилгын тухай хуулиас хүчингүй болгох заалт мөн дагаж мөрдөх журмын тухай хуулийн төсөл болон дагалдан гарах хууль тогтоомжийн нэмэлт, өөрчлөлтүүдийн төслийг хамт боловсруулан оруулна. “Барилгын материал, бүтээц ба эдэлхүүний чанар аюулгүй байдлын тухай “хуулийг шинээр боловсруулах ажлын хүрээнд дараах хууль тогтоомжийн төслийг шинээр боловсруулах, нэмэлт, өөрчлөлт оруулах, мөн хүчингүй болгох шаардлагатай.

***Шинээр боловсруулах шаардлагатай хууль тогтоомж:***

1. **Барилгын материалын эрдэс түүхий эдийн олборлолт, барилгын материалын үйлдвэрлэл, ханган нийлүүлэлт болон худалдаа арилжааны тухай**
2. **“Түгээмэл тархацтай ашигт малтмалын тухай“ хуулийг шинээр боловсруулсан төслийг батлуулах**

***Нэмэлт, өөрчлөлт оруулах хууль тогтоомж:***

1. **“Жижиг дунд үйлдвэрийн тухай “хуульд зарим нэмэлт, өөрчлөлт оруулах тухай**
2. **Хөдөлмөрийн аюулгүй байдал, эрүүл ахуйн тухай хуульд нэмэлт, өөрчлөлт оруулах тухай**
3. **“Стандартчилал, хэмжилзүйн тухай“, “Стандарт тохирлын үнэлгээний тухай “хуулиудад нэмэлт, өөрчлөлт оруулах тухай**
4. **Улсын тэмдэгтийн хураамжийн тухай хуульд нэмэлт, өөрчлөлт оруулах тухай**

 ***Хүчингүй болгох хууль тогтоомж:***

1. 2008 оны” Барилгын тухай хууль”
2. 2007 оны “Ашигт малтмалын тухай хууль”

Барилгын материал, бүтээц ба эдэлхүүний чанар аюулгүй байдлын тухай хуулийг боловсруулах ажлын хүрээнд дараах эрх зүйн актуудыг шинээр боловсруулах шаардлагатай. Үүнд:

***Засгийн газраас батлан гаргах тогтоол, журмууд:***

1. Барилгын үйл ажиллагааны норм, нормативын баримт бичгийн тогтолцооны журам
2. Олон улсын байгууллага ба гадаад улс орнуудад баримталдаг барилгын салбарын техникийн дүрэм, журам, стандартыг хүлээн зөвшөөрөх, хэрэгжүүлэх тухай журам
3. Барилгын материалын үйлдвэрлэл эрхлэх ажлын зөвшөөрөл олгох, хүчингүй болгох, бүртгэл хийх, мэдээлэл олгох нэг цэгийн үйлчилгээний дүрэм, журам
4. Барилгын материалын үйлдвэрлэлийн үйл ажиллагааны экспертээр ажиллах мэргэжилтэнд тавигдах шаардлага, экспертийг сонгон шалгаруулах, экспертээр ажиллах эрх олгох журам
5. Барилгын материалын үйлдвэрийн зураг төсөлд экспертийн магадлал гүйцэтгэх журам
6. Мэргэжилтэнд тавигдах нарийвчилсан нөхцөл, шаардлага, мэргэшлийн гэрчилгээ олгох хугацаа болон хариуцлагын талаар заасан дүрэм
7. Барилга байгууламжийн ангиллын дагуу барилгын материалын үйлдвэрийн барилгын зураг төсөл зохиох, барилгын ажил гүйцэтгэх компанид тавигдах шаардлага, бүртгэх журам
8. Барилга байгууламжийн ангилал тус бүрт хамаарах бусад нарийвчилсан шалгуур үзүүлэлтийг тогтоох шийдвэр

***Барилга, хот байгуулалтын асуудал эрхэлсэн засгийн газрын гишүүн гаргах дүрэм, журам, төлөвлөгөөнүүд***

1. Техникийн зохицуулалт буюу норм норматив болон техникийн нөхцөл, дүрэм, журам, заавар, цомог, аргачлал
2. Төрийн бус байгууллага, мэргэжлийн холбоодтой гэрээ байгуулан хамтран ажиллах тухай шийдвэр
3. Барилгын салбарын мэргэжилтнийг бүртгэх, сонгон шалгаруулах, мэргэшлийн зэрэг дэв олгох дүрэм
4. Барилгын салбарын хэмжээнд олгогддог тусгай зөвшөөрлийг эцэслэн баталгаажуулах
5. Барилгын ажлын нэр төрөл тус бүрээр гүйцэтгэх үйл ажиллагаа, барилгын ажлын төрлийн нарийвчилсан жагсаалтыг батлах шийдвэр

***Барилга, хот байгуулалтын яам:***

1. Мэргэжлийн орон тооны бус зөвлөлийн ажиллах журам

 Барилгын материал үйлдвэрлэгчдийн холбоо

 Барилгын хөгжлийн үндэсний нэгдсэн төв

 **БАРИЛГА, ХОТ БАЙГУУЛАЛТЫН ЯАМ**

1. [↑](#footnote-ref-1)